****

JŪRMALAS DOME

|  |
| --- |
| Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv |

**LĒMUMS**

Jūrmalā

|  |  |  |  |
| --- | --- | --- | --- |
| **2024. gada 19. decembrī** |  | **Nr.** | **622** |

|  |  |
| --- | --- |
| Par zemesgabala Rīgas ielā 71, Jūrmalā, pirmās izsoles organizēšanu | (protokols Nr. 17, 9. punkts) |

Īpašuma tiesības uz zemesgabalu Rīgas ielā 71, Jūrmalā, kadastra Nr. 1300 008 0199, zemes vienības kadastra apzīmējums 1300 008 0197, ar kopējo platību 7037 m2, (turpmāk – zemesgabals) 2016. gada 14. jūlijā nostiprinātas Jūrmalas pilsētas pašvaldībai Jūrmalas pilsētas zemesgrāmatas nodalījumā Nr. 100000557782.

Saskaņā ar Jūrmalas valstspilsētas Teritorijas plānojumu, kas apstiprināts ar Jūrmalas pilsētas domes 2012. gada 11. oktobra saistošajiem noteikumiem Nr. 42 “Par Jūrmalas pilsētas teritorijas plānojuma grafiskās daļas, teritorijas izmantošanas un apbūves noteikumu apstiprināšanu”, kurā veikti grozījumi ar Jūrmalas domes 2024. gada 25. janvāra saistošajiem noteikumiem Nr. 2 “Par Jūrmalas valstspilsētas teritorijas plānojuma grozījumu grafiskās daļas, teritorijas izmantošanas un apbūves noteikumu apstiprināšanu”, zemesgabals atrodas Publiskās apbūves teritorijā (P65) un teritorijā ar īpašiem nosacījumiem – Teritorijas, kurās ierīkojamas centralizētās ūdensapgādes un kanalizācijas sistēmas (TIN118).

Zemesgabalam saskaņā ar Aizsargjoslu likumu noteikti šādi apgrūtinājumi:

* zemesgabals atrodas Baltijas jūras un Rīgas jūras līča ierobežotas saimnieciskās darbības joslas teritorijā;
* zemesgabals atrodas ķīmiskās aizsargjoslas teritorijā ap ūdens ņemšanas vietu;
* ievērot Rīgas ielas sarkanās līnijas, ko apliecina arī Jūrmalas valstspilsētas administrācijas (turpmāk – Administrācija) Pilsētplānošanas pārvaldes 2023. gada 11. maija izziņa Nr. 14-2/21.

Saskaņā ar Valsts zemes dienesta Kadastra informācijas sistēmas teksta datiem uz zemesgabala atrodas mežaudze 6500 m2 platībā.

Ar Jūrmalas domes 2023. gada 26. oktobra lēmumu Nr. 466 “Par atsavināšanai prognozēto pašvaldības īpašumu sarakstu” zemesgabals ir iekļauts atsavināmo īpašumu sarakstā (Jūrmalas domes lēmuma 1. pielikuma 39. punkts).

Publiskas personas mantas atsavināšanas likuma (turpmāk – Atsavināšanas likums) 4. panta pirmā daļa noteic, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai. Jūrmalas valstspilsētas pašvaldībai piederošais zemesgabals netiek izmantots pašvaldības funkciju nodrošināšanai vai tās institūciju vajadzībām, kā arī nākotnē nav paredzēts to izmantot Jūrmalas valstspilsētas pašvaldības vai tās iestāžu funkciju nodrošināšanai. Līdz ar to lietderīgi ir zemesgabalu atsavināt atbilstoši Atsavināšanas likuma 3. panta otrai daļai, pārdodot izsolē.

Saskaņā ar Atsavināšanas likuma 32. panta trešās daļas 1. punktā nosacīto, ņemot vērā, ka zemesgabala iepriekšējās trīs izsoles ir bijušas nesekmīgas, ir veikta atkārtota zemesgabala novērtēšana. Atsavināšanas likuma 32. panta piektā daļa noteic, ka atkārtotu izsoļu gadījumā zemes atsavināšanas cena var būt zemāka par zemes kadastrālo vērtību.

Zemesgabalam un mežaudzei ir noteiktas šādas vērtības (*euro*):

|  |  |  |  |  |
| --- | --- | --- | --- | --- |
|  | Sertificēta vērtētāja Sabiedrības ar ierobežotu atbildību “Interbaltija” noteiktā tirgus vērtība 2024. gada 12. novembrī | VZD kadastrālā vērtība 2024. gada 5. februārī | Valsts meža dienesta noteiktā vērtība 2023. gada 2. novembrī | Atlikusī bilances vērtība (Administrācijas Centralizētās grāmatvedības dati) 2024. gada 1. novembrī |
| Zemesgabals | 227 300 | 392 004 | - | 4 996 |
| Mežaudze (0,48 ha) | - | 1 331 | 1 331 | 1 331 |

Saskaņā ar Ministru kabineta 2009. gada 25. jūnija noteikumiem Nr. 647 “Mežaudzes novērtēšanas kārtība” mežaudzes novērtēšanu veic Valsts meža dienests. Tā kā sertificēts vērtētājs nav tiesīgs vērtēt mežaudzi, tad vērtētāja noteiktā zemesgabala vērtība ir bez mežaudzes izpirkšanas vērtības. Saskaņā ar Valsts meža dienesta Rīgas reģionālās virsmežniecības 2023. gada 23. decembra izziņu Nr. B5.1.1-4/326 uz zemesgabala esošās mežaudzes izpirkšanas vērtība noteikta 1 331,00 *euro*.

Ievērojot iepriekš minēto, Jūrmalas Mantas novērtēšanas un izsoļu komisija 2024. gada 28. novembra sēdē (protokols Nr. 8.2-7/38) izskatīja jautājumu par zemesgabala pirmās izsoles organizēšanu un nolēma atsavināt zemesgabalu elektroniskā izsolē ar augšupejošu soli un tūlītēju samaksu, nosakot pirmās izsoles sākumcenu saskaņā ar sertificēta vērtētāja noteikto tirgus vērtību – 227 300,00 *euro*, kas palielināta par Valsts meža dienesta noteikto mežaudzes izpirkšanas vērtību – 1 331,00 *euro*, nosakot zemesgabala nosacīto cenu – 228 631,00 *euro*, izsoles soli noteikt (pieci procenti no nosacītās cenas) 11 432,00 *euro,* noapaļojot līdz veselam *euro*. Atbilstoši Ministru kabineta 2017. gada 20. jūnija noteikumu Nr. 343 “Tiesu administrācijas maksas pakalpojumu cenrādis” pielikuma 18.3. apakšpunkta, izsoles dalības maksa ir 20,00 *euro*.

Pamatojoties uz Atsavināšanas likuma 3. panta otro daļu, 4. panta pirmo daļu, 8. panta otro daļu, 11. panta pirmo daļu, 15. pantu, kā arī, ievērojot Jūrmalas Mantas novērtēšanas un izsoļu komisijas 2024. gada 28. novembra sēdes lēmumu (protokola Nr. 8.2-7/38) un ņemot vērā Jūrmalas domes Pilsētsaimniecības komitejas 2024. gada 3. decembra sēdes atzinumu (protokols Nr. 1.2-29/13), Jūrmalas dome **nolemj**:

1. Atsavināt, pārdodot elektroniskā izsolē ar augšupejošu soli, Jūrmalas valstspilsētas pašvaldībai piederošo zemesgabalu.
2. Apstiprināt zemesgabala:
   1. nosacīto cenu (pirmās izsoles sākumcenu) 228 631,00 *euro* (divi simti divdesmit astoņi tūkstoši seši simti trīsdesmit viens *euro* un 00 centi);
   2. izsoles soli – 11 432,00 *euro* (vienpadsmit tūkstoši četri simti trīsdesmit divi *euro* un 00 centi);
   3. izsoles dalības maksu – 20,00 *euro* (divdesmit *euro* un 00 centi).
3. Apstiprināt zemesgabala izsoles noteikumus saskaņā ar šī lēmuma pielikumu.
4. Noteikt, ka zemesgabalu pircējs var pirkt ar tūlītēju samaksu (samaksu veicot viena mēneša laikā pēc izsoles rezultāta paziņojuma saņemšanas dienas).

|  |  |  |
| --- | --- | --- |
| Priekšsēdētāja | (paraksts\*) | R. Sproģe |

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums Jūrmalas domes

2024. gada 19. decembra lēmumam Nr. 622

(protokols Nr. 17, 9. punkts)

**Jūrmalas valstspilsētas pašvaldības**

**zemesgabala Rīgas ielā 71, Jūrmalā,**

**kadastra Nr. 1300 008 0199,**

**ELEKTRONISKĀS IZSOLES NOTEIKUMI**

1. **Vispārīgie noteikumi**
   1. Jūrmalas valstspilsētas pašvaldības zemesgabala Rīgas ielā 71, Jūrmalā, kadastra Nr. 1300 008 0199, elektroniskās izsoles noteikumi (turpmāk – Noteikumi) nosaka kārtību, kādā Jūrmalas valstspilsētas administrācija organizē zemesgabala Rīgas ielā 71, Jūrmalā, kadastra Nr. 1300 008 0199, zemes vienības kadastra apzīmējums 1300 008 0197, ar kopējo platību 7037 m2, uz zemesgabala atrodas mežaudze, (turpmāk – Objekts) elektronisko izsoli ar augšupejošu soli pircēja noteikšanai saskaņā ar Publiskas personas mantas atsavināšanas likumu un Civillikumu.
   2. Ziņas par Objektu:
      1. adrese – Rīgas iela 71, Jūrmala;
      2. kadastra Nr. 1300 008 0199, kadastra apzīmējums 1300 008 0197;
      3. īpašuma tiesības uz Objektu 2016. gada 14. jūlijā nostiprinātas Jūrmalas pilsētas pašvaldībai Jūrmalas pilsētas zemesgrāmatas nodalījumā Nr. 100000557782;
      4. Objekta apgrūtinājumi:
         1. saskaņā ar Aizsargjoslu likumu zemesgabals atrodas Baltijas jūras un Rīgas jūras līča ierobežotas saimnieciskās darbības joslas teritorijā;
         2. zemesgabals atrodas ķīmiskās aizsargjoslas teritorijā ap ūdens ņemšanas vietu;
         3. ievērot Rīgas ielas sarkanās līnijas;
         4. ievērot mežu apsaimniekošanas noteikumus;
         5. būvniecību Objektā var veikt pēc mežaudzes atmežošanas apbūves noteikumos noteiktajā kārtībā.
   3. Objekta izsoli organizē Jūrmalas valstspilsētas administrācija.
   4. Objekta izsoli rīko Jūrmalas Mantas novērtēšanas un izsoļu komisija (turpmāk – izsoles komisija).
   5. Objekta izsoles rezultātus apstiprina Jūrmalas dome.
   6. Lēmumu par atkārtotu izsoli vai Objekta atsavināšanas procesa pārtraukšanu pieņem Jūrmalas dome.
   7. Sludinājums par Objekta elektronisko izsoli tiek publicēts Latvijas Republikas oficiālajā izdevumā “Latvijas Vēstnesis”, Jūrmalas valstspilsētas pašvaldības informatīvajā izdevumā “Jūrmalas Avīze” un Jūrmalas valstspilsētas pašvaldības tīmekļa vietnē: www.jurmala.lv, kā arī Elektronisko izsoļu vietnē https://izsoles.ta.gov.lv.
2. **Izsoles veids, maksājumi un samaksas kārtība**
   1. Objekta atsavināšanas veids ir elektroniskā izsole ar augšupejošu soli un tūlītēju samaksu.
   2. Maksāšanas līdzekļi – 100 % *euro*.
   3. Objekta izsoles sākumcena (nosacītā cena, turpmāk – sākumcena) ir 228 631,00 *euro* (divi simti divdesmit astoņi tūkstoši seši simti trīsdesmit viens *euro* un 00 centi).
   4. Objekta nodrošinājums – 10 % no Objekta sākumcenas, t.i. 22 863,10 *euro* (divdesmit divi tūkstoši astoņi simti sešdesmit trīs *euro* un 10*centi*). Personai, kura vēlas piedalīties izsolē, Objekta nodrošinājums 20 (divdesmit) dienu laikā no izsoles sākuma datuma jāpārskaita Jūrmalas valstspilsētas administrācijas, nodokļu maksātāja reģistrācijas Nr. 90000056357, Akciju sabiedrības “Citadele banka” norēķinu kontā LV36PARX0002484571022, norādot maksājuma mērķi “Zemesgabala Rīgas ielā 71, Jūrmalā, izsoles nodrošinājums”.
   5. Maksa par dalību e-izsolē – 20,00 *euro* (divdesmit *euro* un 00 centi), kas jāieskaita Tiesu administrācijas norēķinu kontā.
   6. Objekta izsoles solis noteikts 11 432,00 *euro* (vienpadsmit tūkstoši četri simti trīsdesmit divi *euro* un 00 centi).
   7. Samaksa par pirkumu – jāpārskaita Jūrmalas valstspilsētas administrācijas, nodokļu maksātāja reģistrācijas Nr. 90000056357, Akciju sabiedrības “Citadele banka” norēķinu kontā LV36PARX0002484571022, norādot maksājuma mērķi “Zemesgabala Rīgas ielā 71, Jūrmalā, pirkuma maksa”, viena mēneša laikā no Noteikumu 6.1. vai 6.4. apakšpunktā noteiktā paziņojuma saņemšanas dienas.
   8. Izsoles uzvarētājam Objekta nodrošinājums tiek ieskaitīts pirkuma maksā. Izsoles dalībniekiem, kuri nav atzīti par izsoles uzvarētāju, Objekta nodrošinājumu atmaksā – kredītiestādes kontā, kuras numurs norādīts norēķinu rekvizītos elektronisko izsoļu vietnē https://izsoles.ta.gov.lv.
3. **Izsoles dalībnieki**
   1. Par izsoles dalībnieku var kļūt jebkura fiziska vai juridiska persona, kurai ir tiesības saskaņā ar spēkā esošiem normatīvajiem aktiem iegūt savā īpašumā Objektu, kura līdz reģistrācijas brīdim ir iemaksājusi Noteikumu 2.4. apakšpunktā noteikto nodrošinājumu un autorizēta dalībai izsolē, un kurai nav Valsts ieņēmumu dienesta administrēto nodokļu (nodevu) parādu Latvijas Republikā, vai valstī, kurā tas reģistrēts, tajā skaitā valsts sociālās apdrošināšanas iemaksu parādi, kas kopumā pārsniedz 150,00 *euro*, kā arī maksājumu (nodokļi, nomas maksājumi utt.) parādu attiecībā pret Jūrmalas valstspilsētas pašvaldību.
   2. Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
4. **Izsoles pretendentu reģistrācija Izsoļu dalībnieku reģistrā**
   1. Pretendentu reģistrācija notiek no 2025. gada 14. janvāra plkst. 13.00 līdz 2025. gada 3. februārim plkst. 23.59 elektronisko izsoļu vietnē https://izsoles.ta.gov.lv uzturētā izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevumā “Latvijas Vēstnesis” tīmekļa vietnē www.vestnesis.lv.
   2. Izsoles pretendenti – fiziskas personas, kuras vēlas savā vai cita vārdā vai juridiskās personas vārdā pieteikties izsolei, elektronisko izsoļu vietnē https://izsoles.ta.gov.lv norāda:
      1. Fiziska persona:
         1. vārdu, uzvārdu;
         2. personas kodu vai dzimšanas datumu (persona, kurai nav piešķirts personas kods);
         3. kontaktadresi;
         4. personu apliecinoša dokumenta veidu un numuru;
         5. norēķinu rekvizītus (kredītiestādes konta numurs, uz kuru personai atmaksājama nodrošinājuma summa);
         6. personas papildu kontaktinformāciju – elektroniskā pasta adresi un tālruņa numuru (ja tāds ir).
      2. Fiziska persona, kura pārstāv citu fizisku vai juridisku personu, papildus punktā norādītajam, sniedz informāciju par:
         1. pārstāvamās personas veidu;
         2. vārdu, uzvārdu fiziskai personai vai nosaukumu juridiskai personai;
         3. personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;
         4. kontaktadresi;
         5. personu apliecinoša dokumenta veidu un numuru fiziskai personai;
         6. informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
         7. informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);
         8. attiecīgās lēmējinstitūcijas lēmumu par nekustamā īpašuma iegādi juridiskajai personai.
   3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
   4. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem.
   5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
   6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
   7. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
   8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
   9. Izsoles pretendents netiek reģistrēts, ja:
      1. nav vēl iestājies vai ir beidzies pretendentu reģistrācijas termiņš;
      2. ja nav izpildīti visi Noteikumu 4.2.1. vai 4.2.2. apakšpunktā minētie norādījumi;
      3. konstatēts, ka pretendentam ir izsoles Noteikumu 3.1. apakšpunktā minētās parādsaistības.
   10. Izsoles rīkotājs nav tiesīgs līdz izsoles sākumam sniegt informāciju par izsoles pretendentiem.
   11. Izsoles pretendentam pirms reģistrācijas izsolei ir tiesības iepazīties ar Objektu, tā tehniskajiem rādītājiem – dokumentiem, kuri raksturo Objektu un ir Jūrmalas valstspilsētas administrācijas rīcībā, iepriekš sazinoties e-pastā: maija.putnina@jurmala.lv, vai pa tālruni 67093819 vai 20282909.
5. **Izsoles norise**
   1. Izsole sākas elektronisko izsoļu vietnē https://izsoles.ta.gov.lv 2025. gada 14. janvārī plkst. 13.00 un noslēdzas 2025. gada 13. februārī plkst. 13.00.
   2. Izsolei autorizētie dalībnieki drīkst izdarīt solījumus visā izsoles norises laikā.
   3. Ja pēdējo 5 (piecu) minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
   4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darba dienas plkst. 13.00.
   5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
   6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
   7. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina 7 (septiņu) dienu laikā pēc izsoles.
   8. Izsoles dalībniekiem, kuri piedalījušies izsolē, bet nav nosolījuši izsoles Objektu, septiņu darba dienu laikā izsoles nodrošinājums tiek atmaksāts – kredītiestādes kontā, kuras numurs norādīts norēķinu rekvizītos, elektronisko izsoļu vietnē https://izsoles.ta.gov.lv.
   9. Izsoles dalībniekam, kurš nosolījis otru augstāko cenu Objekta nodrošinājums tiek atmaksāts 7 (septiņu) darba dienu laikā pēc Jūrmalas domes lēmuma par izsoles rezultātu apstiprināšanas pieņemšanas kredītiestādes kontā, kuras numurs norādīts norēķinu rekvizītos, elektronisko izsoļu vietnē https://izsoles.ta.gov.lv.
   10. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.
6. **Izsoles rezultātu apstiprināšana un pirkuma līguma noslēgšana**
   1. Izsoles komisija 7 (septiņu) darba dienu laikā pēc izsoles komisijas izsoles akta apstiprinājuma izsniedz izsoles uzvarētājam paziņojumu par pirkuma summu.
   2. Izsoles dalībniekam, kurš nosolījis augstāko cenu, 1 (viena) mēneša laikā pēc paziņojuma saņemšanas dienas jāpārskaita norādītajā kontā pirkuma summu, kas atbilst starpībai starp augstāko nosolīto cenu un iemaksāto nodrošinājumu. Pēc maksājumu veikšanas maksājumu apliecinošie dokumenti iesniedzami Jūrmalas valstspilsētas administrācijā, Jomas ielā 1/5, Jūrmalā, vai nosūtāmi elektroniski uz e-pasta adresi: pasts@jurmala.lv.
   3. Ja Objektu nosolījušais izsoles dalībnieks Noteikumu 6.2. apakšpunktā noteiktajā termiņā nav norēķinājies Noteikumos noteiktajā kārtībā, viņš zaudē tiesības uz nosolīto Objektu. Izsoles nodrošinājums attiecīgajam dalībniekam netiek atmaksāts.
   4. Ja izsoles dalībnieks, kurš nosolījis visaugstāko cenu noteiktajā termiņā nav samaksājis nosolīto cenu, izsoles komisija par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības 2 (divu) nedēļu laikā no paziņojuma saņemšanas dienas paziņot izsoles rīkotājam par īpašuma pirkšanu par paša nosolīto augstāko cenu.
   5. Ja izsoles dalībnieks, kurš nosolījis nākamo augstāko cenu, noteiktajā termiņā paziņo Jūrmalas valstspilsētas administrācijai par Objekta pirkšanu un ir veicis Noteikumu 2.7. apakšpunktā noteikto pirkuma maksājumu, izsoles komisija atzīst par izsoles uzvarētāju jauno izsoles uzvarētāju un uzaicina viņu noslēgt Objekta pirkuma līgumu.
   6. Ja Noteikumu 6.5. apakšpunktā noteiktais izsoles dalībnieks no Objekta pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu. Izsoles nodrošinājums attiecīgajam dalībniekam netiek atmaksāts.
   7. Lēmumu par izsoles rezultātu apstiprināšanu pieņem Jūrmalas dome. Lēmums par izsoles rezultātu apstiprināšanu tiek publicēts Jūrmalas valstspilsētas pašvaldības tīmekļa vietnē www.jurmala.lv.
   8. Jūrmalas dome izsoles rezultātus apstiprina ne vēlāk kā 30 (trīsdesmit) dienu laikā pēc Noteikumu 6.2. vai 6.5. apakšpunktā noteiktā maksājuma saņemšanas.
   9. Jūrmalas valstspilsētas administrācijas Īpašumu pārvaldes Pašvaldības īpašumu nodaļa 7 (septiņu) darba dienu laikā pēc Jūrmalas domes lēmuma pieņemšanas par Objekta izsoles rezultātu apstiprināšanu uzaicina izsoles uzvarētāju noslēgt Objekta pirkuma līgumu.
   10. Objekta pirkuma līgums (pielikums) izsoles uzvarētājam ir jāparaksta 30 (trīsdesmit) dienu laikā pēc izsoles rezultātu apstiprināšanas Jūrmalas domē.
7. **Nenotikusi izsole**
   1. Objekta izsole uzskatāma par nenotikušu:
      1. ja uz izsoli nav autorizēts neviens izsoles dalībnieks;
      2. ja izsole bijusi izziņota, pārkāpjot Noteikumus vai Publiskas personas mantas atsavināšanas likumu;
      3. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
      4. ja neviens izsoles dalībnieks nav pārsolījis izsoles sākumcenu;
      5. ja vienīgais izsoles dalībnieks, kurš nosolījis izsolāmo īpašumu, nav parakstījis Objekta pirkuma līgumu;
      6. ja neviens no izsoles dalībniekiem, kurš atzīts par nosolītāju, neveic pirkuma maksas samaksu Noteikumos norādītajā termiņā.
   2. Ja izsoles rezultātā noslēgto pirkuma līgumu likumā noteiktajā kārtībā atzīst par spēkā neesošu, arī notikusī izsole atzīstama par spēkā neesošu, un izsoles uzvarētājam ir tiesības saņemt atpakaļ Objekta maksu.
   3. Lēmumu par izsoles atzīšanu par nenotikušu vai spēkā neesošu pieņem Jūrmalas dome un 2 (divu) nedēļu laikā paziņo par to izsoles dalībniekiem.
   4. Izsoles dalībnieks, kurš nosolījis augstāko cenu vai izsoles dalībnieks, kurš nosolījis nākamo augstāko cenu, nokavējot Noteikumu 6.10. apakšpunktā noteikto Objekta pirkuma līguma parakstīšanas termiņu, zaudē iemaksāto Objekta nodrošinājumu, kā arī Objekta pirkšanas tiesības saskaņā ar Noteikumiem.
8. **Izsoles rezultātu apstrīdēšana**

Izsoles rezultātus var apstrīdēt Jūrmalas valstspilsētas administrācijā 14 (četrpadsmit) dienu laikā pēc izsoles noslēguma dienas.

1. **Citi noteikumi**
   1. Īpašuma tiesības uz Objektu izsoles uzvarētājs iegūst ar īpašuma tiesību nostiprināšanu zemesgrāmatā. Izsoles uzvarētāja vai jaunā izsoles uzvarētāja pienākums ir 3 (trīs) mēnešu laikā pēc pirkuma līguma noslēgšanas nostiprināt īpašuma tiesības uz Objektu zemesgrāmatā. Visus izdevumus, kas saistīti ar īpašuma tiesību nostiprināšanu zemesgrāmatā, sedz Izsoles uzvarētājs vai jaunais izsoles uzvarētājs.
   2. Jūrmalas valstspilsētas administrācijas nenes atbildību par attiesājumu, ja iestājas kāds no Civillikuma 1603. pantā noteiktajiem gadījumiem. Izsoles uzvarētāja pienākums ir pašam uzņemties visus riskus, tai skaitā izdevumus, kas varētu rasties attiesājuma gadījumā. Izsoles uzvarētājs atsakās no tiesības prasīt jebkādu atsavinātāja atbildību no Jūrmalas valstspilsētas administrācijas.
   3. Izsoles organizētājs informē izsoles dalībniekus par kārtību, kādā atbilstoši Trauksmes celšanas likumam Jūrmalas valstspilsētas pašvaldībā darbojas iekšējā trauksmes celšanas sistēma, un tā ir pieejama Jūrmalas valstspilsētas pašvaldības tīmekļa vietnē <https://www.jurmala.lv/lv/trauksmes-celsana>.

Pielikums

Jūrmalas valstspilsētas pašvaldības

zemesgabala Rīgas ielā 71, Jūrmalā,

elektroniskās izsoles noteikumiem

**ZEMESGABALA PIRKUMA LĪGUMS NR. \_\_\_\_\_\_\_\_\_\_**

|  |  |
| --- | --- |
| Jūrmalā, | 2025. gada\_\_\_. \_\_\_\_\_\_\_\_\_\_\_\_\_\_\_\_ |

**Jūrmalas valstspilsētas administrācija**, reģistrācijas Nr. 90000056357, (turpmāk – PĀRDEVĒJS) kuras vārdā saskaņā ar Jūrmalas domes 20\_\_. gada \_\_. \_\_\_\_\_\_\_ lēmumu Nr. \_\_\_\_ „\_\_\_\_\_\_\_\_\_\_\_\_\_\_\_\_\_\_\_\_\_\_” rīkojas Jūrmalas valstspilsētas pašvaldības izpilddirektors \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un

\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_/ reģistrācijas Nr. \_\_\_\_\_\_\_\_\_\_\_\_, kuras vārdā saskaņā ar \_\_\_\_\_\_\_\_\_\_\_\_\_\_ rīkojas tās \_\_\_\_\_\_\_\_\_\_\_\_\_\_\_\_\_\_, (turpmāk – PIRCĒJS) no otras puses, turpmāk katrs atsevišķi vai abi kopā saukti arī PUSE/-ES,

pamatojoties uz Jūrmalas domes 2024. gada \_\_. \_\_\_\_\_\_\_ lēmumu Nr. \_\_\_\_ “\_\_\_\_\_\_\_\_\_\_\_\_\_\_\_\_\_\_\_\_\_\_”, savā starpā noslēdz šādu pirkuma līgumu (turpmāk – Līgums):

1. LĪGUMA PRIEKŠMETS
   1. PĀRDEVĒJS pārdod un PIRCĒJS pērk izsolē nosolīto objektu – zemesgabalu Rīgas ielā 71, Jūrmalā, kadastra Nr. 1300 008 0199, kadastra apzīmējums 1300 008 0197, ar kopējo platību 7037 m2, uz zemesgabala atrodas mežaudze (turpmāk – OBJEKTS).
   2. PĀRDEVĒJS apliecina, ka viņam uz Līguma noslēgšanas brīdi ir tiesības slēgt Līgumu un pārdot OBJEKTU. PĀRDEVĒJS apliecina, ka OBJEKTS līdz Līguma noslēgšanai nav nevienam atsavināts, nav ieķīlāts un tam nav uzlikts aizliegums.
   3. PĀRDEVĒJA īpašuma tiesības uz OBJEKTU 2016. gada 14. jūlijā nostiprinātas Jūrmalas pilsētas zemesgrāmatu nodalījumā Nr. 100000557782.
   4. PIRCĒJAM ir zināms OBJEKTA faktiskais stāvoklis un apgrūtinājumi, un tas apņemas neizvirzīt pret PĀRDEVĒJU šajā sakarā nekādas pretenzijas.
   5. OBJEKTAM ir noteikti šādi apgrūtinājumi:
      1. zemesgabals atrodas Baltijas jūras un Rīgas jūras līča ierobežotas saimnieciskās darbības joslas teritorijā;
      2. zemesgabals atrodas ķīmiskās aizsargjoslas teritorijā ap ūdens ņemšanas vietu;
      3. ievērot Rīgas ielas sarkanās līnijas;
      4. ievērot mežu apsaimniekošanas noteikumus;
      5. būvniecību OBJEKTĀ var veikt pēc mežaudzes atmežošanas apbūves noteikumos noteiktajā kārtībā.
2. PIRKUMA MAKSA UN SAMAKSAS KĀRTĪBA
   1. OBJEKTA pirkuma maksa ir \_\_\_\_\_\_\_ EUR (\_\_\_\_\_\_\_\_\_\_\_\_\_ *euro* un \_\_\_ centi), kuru PIRCĒJS ir samaksājis pilnā apmērā līdz Līguma noslēgšanai.
   2. PIRCĒJS līdz Līguma noslēgšanai ir veicis šādus maksājumus:
      1. OBJEKTA pirkuma maksas nodrošinājumu 10 % apmērā no sākumcenas, tas ir, \_\_\_\_\_\_\_ EUR (\_\_\_\_\_\_\_\_\_\_\_\_\_ *euro* un \_\_\_ centi), kas PĀRDEVĒJA norēķinu kontā saņemts 202\_\_. gada \_\_\_\_\_\_\_;
      2. OBJEKTA pirkuma maksu \_\_\_\_\_\_\_ EUR (\_\_\_\_\_\_\_\_\_\_\_\_\_ *euro* un \_\_\_ centi), kas PĀRDEVĒJA norēķinu kontā saņemta 202\_. gada \_\_\_\_\_\_\_\_\_\_\_\_\_\_.
3. PUŠU SAISTĪBAS
   1. Ar Līguma noslēgšanas un nodošanas – pieņemšanas akta (pielikums) parakstīšanas brīdi PIRCĒJAM pāriet OBJEKTA valdījuma tiesības. PIRCĒJAM ir pienākums kā valdītājam uzturēt un lietot OBJEKTU atbilstoši noteiktajam nekustamā īpašuma lietošanas mērķim. Ar valdījuma tiesību iegūšanas brīdi PIRCĒJS ir atbildīgs un pilda visus pienākumus, kādus normatīvie akti noteic īpašniekam, un veic visus ar OBJEKTU saistītos maksājumus un nodokļus.
   2. Ar Līguma noslēgšanas brīdi PĀRDEVĒJAM izbeidzas OBJEKTA valdījuma tiesības un pārvaldīšanas pienākums.
   3. PIRCĒJS līdz visu Līgumā noteikto saistību izpildei nedrīkst OBJEKTU vai tā daļu atsavināt, ieķīlāt vai citādi apgrūtināt ar lietu tiesībām bez rakstiskas PĀRDEVĒJA piekrišanas. Visu risku par zaudējumiem, kas var rasties saistībā ar OBJEKTU trešajām personām, no Līguma spēkā stāšanās dienas uzņemas PIRCĒJS.
   4. OBJEKTA īpašuma tiesības PIRCĒJAM pāriet ar īpašuma tiesību nostiprināšanu zemesgrāmatā uz PIRCĒJA vārda.
   5. PĀRDEVĒJS ne ilgāk kā 14 (četrpadsmit) darba dienu laikā pēc Līguma noslēgšanas izsniedz PIRCĒJAM nostiprinājuma lūgumu PIRCĒJA īpašuma tiesību uz OBJEKTU reģistrēšanai zemesgrāmatā.
   6. PUSES vienojas, ka PIRCĒJS iesniedz Rīgas rajona tiesā PĀRDEVĒJA nostiprinājuma lūgumu īpašuma tiesību nostiprināšanai zemesgrāmatā uz PIRCĒJA vārda, kā arī apņemas segt visus ar to saistītos izdevumus.
   7. PIRCĒJAM ir pienākums 3 (trīs) mēnešu laikā pēc Līguma noslēgšanas nostiprināt īpašuma tiesības uz OBJEKTU zemesgrāmatā.
   8. Ja īpašuma tiesības netiek nostiprinātas Līguma 3.7. punktā noteiktajā termiņā, PIRCĒJS maksā PĀRDEVĒJAM līgumsodu 1 % (viena procenta) apmērā no pirkuma maksas sākot ar pirmo kavējuma dienu un par katru nākamo nokavēto mēnesi, bet ne vairāk kā 10 % (desmit procentus) no pirkuma maksas.
   9. PIRCĒJAM nav tiesību prasīt Līguma atcelšanu.
   10. PUSES ir savstarpēji atbildīgas par Līguma saistību neizpildīšanu vai nepienācīgu pildīšanu un atlīdzina otrai PUSEI radušos zaudējumus. Katra PUSE ir atbildīga par zaudējumiem, kas nodarīti pašas vainas vai nolaidības dēļ.
   11. PIRCĒJS, parakstot Līgumu, apliecina, ka ir informēts un piekrīt, ka Līguma sagatavošanas un administrēšanas procesā saskaņā ar Fizisko personu datu aizsardzības likumu PĀRDEVĒJS apstrādā no PIRCĒJA saņemtos personas datus Jūrmalas valstspilsētas pašvaldības rīcībā esošos datu reģistros (t.sk. personas kodu). Līguma ietvaros saņemtos fizisko personu datus PĀRDEVĒS izmanto un uzglabā tikai saskaņā ar fizisko personu datu aizsardzību regulējošo normatīvo aktu prasībām un no Līguma izrietošo saistību pienācīgai izpildei, kā arī nodrošina, ka PĀRDEVĒJA darbinieki, kuri ir iesaistīti personas datu apstrādē, ir apņēmušies ievērot fizisko personu datu aizsardzību regulējošo normatīvo aktu prasības, pildot amata pienākumus un arī pēc darba tiesisko attiecību izbeigšanas. PĀRDEVĒJS informē PIRCĒJU par PĀRDEVĒJA Personas datu aizsardzības politiku, un tā ir pieejama PĀRDEVĒJA tīmekļa vietnē: <https://www.jurmala.lv/lv/personas-datu-aizsardzibas-politika>.
4. ATBILDĪBAS NOSACĪJUMI ATTIESĀJUMA GADĪJUMĀ
   1. Saskaņā ar Civillikuma 1603. panta 5. punktu PĀRDEVĒJS pilnībā atsakās un tam atkrīt atsavinātāja atbildības pienākums attiesājuma gadījumā.
   2. PIRCĒJA pienākums ir pašam uzņemties visu risku, tai skaitā visus izdevumus, kas varētu rasties PIRCĒJAM attiesājuma gadījumā.
   3. Noslēdzot Līgumu, PIRCĒJS atsakās no tiesības prasīt jebkādu atsavinātāja atbildību no PĀRDEVĒJA vai tā tiesību un saistību pārņēmēja Līguma sakarā.
5. CITI NOTEIKUMI
   1. Jebkurš strīds, nesaskaņa vai prasība, kas izriet no Līguma vai skar tā spēkā esamību, tiek izšķirts Latvijas Republikas tiesās saskaņā ar Latvijas Republikā spēkā esošajiem normatīvajiem aktiem.
   2. PUSES nav atbildīgas par līgumsaistību neizpildi un neizpildes dēļ radītajiem zaudējumiem, ja tas noticis nepārvaramas varas apstākļu dēļ (piemēram, dabas stihija, ugunsgrēks, militāras akcijas). Minēto apstākļu esību apliecina kompetenta institūcija. Par Līguma saistību izpildes neiespējamību nepārvaramas varas apstākļu dēļ viena PUSE rakstiski informē otru septiņu dienu laikā pēc šo apstākļu iestāšanās un, ja nepieciešams, vienojas par turpmāku Līguma izpildes kārtību vai izbeigšanu.
   3. PĀRDEVĒJS ir tiesīgs vienpusēji atkāpties un izbeigt Līgumu pirms tajā noteikto saistību izpildes, ja Līgumu nav iespējams izpildīt tādēļ, ka Līguma izpildes laikā PIRCĒJAM (tai skaitā tā valdes vai padomes loceklim, patiesajam labuma guvējam, pārstāvēt tiesīgajai personai vai prokūristam, vai personai, kura ir pilnvarota pārstāvēt PIRCĒJU darbībās, kas saistītas ar filiāli, vai personālsabiedrības biedram, tās valdes vai padomes loceklim patiesajam labuma guvējam, pārstāvēt tiesīgajai personai vai prokūristam, ja PIRCĒJS ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   4. PUSES apliecina, ka tām ir saprotams Līguma saturs un nozīme, PUSES Līgumu atzīst par pareizu un abpusēji izdevīgu un apņemas neizvirzīt pretenzijas viena pret otru.
   5. Līgums stājas spēkā no tā abpusējās parakstīšanas brīža un ir spēkā līdz PUŠU saistību izpildei vai tā izbeigšanai Līgumā noteiktajā kārtībā.
   6. Parakstītais Līgums pilnībā apliecina PUŠU vienošanos. Nekādi mutiski papildinājumi netiks uzskatīti par Līguma noteikumiem. Jebkuri grozījumi Līgumā stājas spēkā tikai pēc tam, kad tie noformēti rakstiski un tos parakstījušas abas PUSES.
   7. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
   8. Līgums ir sagatavots latviešu valodā uz \_\_ (\_\_\_\_\_\_\_) lapām un parakstīts 3 (trīs) eksemplāros ar vienādu juridisko spēku. Viens eksemplārs iesniedzams reģistrācijai zemesgrāmatā, viens eksemplārs tiek nodots PIRCĒJAM, viens – PĀRDEVĒJAM.
   9. Līgumam kā neatņemama sastāvdaļa pievienots pielikums – Nodošanas – pieņemšanas akts uz vienas lapas.
6. PUŠU REKVIZĪTI UN PARAKSTI

|  |  |
| --- | --- |
| PĀRDEVĒJS  Jūrmalas valstspilsētas administrācija  Reģistrācijas Nr. 90000056357  Jomas iela 1/5, Jūrmala, LV-2015  Tālr.: \_\_\_\_\_\_\_\_\_; e-pasts: \_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | PIRCĒJS  \_\_\_\_\_\_\_\_\_\_\_\_  Reģ. Nr./P.k. \_\_\_\_\_\_\_\_\_\_\_\_  Deklarētā/juridiskā adrese: \_\_\_\_\_\_\_\_\_\_\_\_  Tālr.: \_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_ |

Pielikums

202\_. gada \_\_\_\_\_\_\_\_\_\_\_\_\_

Zemesgabala

pirkuma līgumam Nr. \_\_\_\_\_\_\_\_\_\_\_\_

**NODOŠANAS - PIEŅEMŠANAS AKTS**

Pamatojoties uz savstarpēji 202\_. gada \_\_. \_\_\_\_\_\_\_\_\_ noslēgto Zemesgabala pirkuma līgumu Nr. \_\_\_\_\_\_\_\_\_\_, **Jūrmalas valstspilsētas administrācija**, reģistrācijas Nr. 90000056357, kuras vārdā saskaņā ar Jūrmalas domes 20\_\_. gada \_\_. \_\_\_\_\_\_\_ lēmumu Nr. \_\_\_\_ „\_\_\_\_\_\_\_\_\_\_\_\_\_\_\_\_\_\_\_\_\_\_” rīkojas Jūrmalas valstspilsētas pašvaldības izpilddirektors \_\_\_\_\_\_\_\_\_\_\_\_\_\_\_\_\_\_\_\_\_, **nodod** un

\_\_\_\_\_\_\_\_\_\_\_\_\_\_\_\_, personas kods / reģistrācijas Nr. \_\_\_\_\_\_\_\_\_\_\_\_, kuras vārdā saskaņā ar \_\_\_\_\_\_\_\_ rīkojas tās \_\_\_\_\_\_\_\_\_\_\_,

**pārņem** **savā valdījumā** zemesgabalu \_\_\_\_\_\_\_\_\_\_, Jūrmalā, ar kadastra Nr. \_\_\_\_\_\_\_\_\_\_\_, kas sastāv no \_\_\_\_\_\_\_\_\_\_ (turpmāk – zemesgabals).

\_\_\_\_\_\_\_\_\_\_\_\_ nodošanas – pieņemšanas akta parakstīšanas brīdī ir zināms zemesgabala faktiskais stāvoklis un pieņem zemesgabalu tādā stāvoklī, kādā tas ir šī nodošanas – pieņemšanas akta parakstīšanas brīdī.

Šis akts sagatavots uz vienas lapas un parakstīts trīs eksemplāros, katrai pusei pa vienam eksemplāram un viens eksemplārs iesniedzams reģistrācijai zemesgrāmatā.

|  |  |
| --- | --- |
| NODOD  Jūrmalas valstspilsētas administrācija  Reģistrācijas Nr. 90000056357  Jomas iela 1/5, Jūrmala, LV-2015  Tālr.: \_\_\_\_\_\_\_\_\_; e-pasts: \_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | PIEŅEM  \_\_\_\_\_\_\_\_\_\_\_\_  Reģ. Nr./P.k. \_\_\_\_\_\_\_\_\_\_\_\_  Deklarētā/juridiskā adrese: \_\_\_\_\_\_\_\_\_  Tālr.: \_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_ |